b'\n_START_ARTICLE_\nPetrol\n_START_SECTION_\nGlavna podro\xc4\x8dja delovanja in storitve\n_START_PARAGRAPH_\nNaftni proizvodi_NEWLINE__NEWLINE_Trgovanje z naftnimi proizvodi predstavlja Petrolovo osrednjo poslovno dejavnost. S prodajo naftnih proizvodov Petrol v povpre\xc4\x8dju ustvari okrog 80 odstotkov celotnih \xc4\x8distih prihodkov brez tro\xc5\xa1arin._NEWLINE_Blago za \xc5\xa1iroko porabo in storitve_NEWLINE__NEWLINE_Trgovanje z blagom za \xc5\xa1iroko porabo in storitvami predstavlja sestavni del Petrolove osrednje poslovne dejavnosti. S prodajo blaga za \xc5\xa1iroko porabo in storitvami Petrol v povpre\xc4\x8dju ustvarja nekaj manj kot 20 odstotkov celotnih \xc4\x8distih prihodkov brez tro\xc5\xa1arin._NEWLINE_Zemeljski in uteko\xc4\x8dinjeni naftni plin_NEWLINE__NEWLINE_Na podro\xc4\x8dje plinske energije, ki je dolgoro\xc4\x8dno zanimiva alternativa tradicionalnim virom ogrevanja, je Petrol pri\xc4\x8del resneje posegati leta 1998. Gradnja omre\xc5\xbeij, distribucija in tr\xc5\xbeenje plina tako predstavljajo sestavni del Petrolove oskrbe z energenti._NEWLINE_Elektri\xc4\x8dna energija_NEWLINE__NEWLINE_Podro\xc4\x8dje elektri\xc4\x8dne energije je mesto v portfelju Petrolovih dejavnosti dobilo v letu 2001. Gre za logi\xc4\x8dno nadgrajevanje obstoje\xc4\x8de ponudbe energentov oziroma za zagotavljanje celovite energetske oskrbe._NEWLINE_Ekolo\xc5\xa1ki projekti_NEWLINE__NEWLINE_Petrolova ekolo\xc5\xa1ka dejavnost vklju\xc4\x8duje izgradnjo in upravljanje naprav za \xc4\x8di\xc5\xa1\xc4\x8denje komunalnih odpadnih voda. Gre za podro\xc4\x8dje, ki je po vsebini in na\xc4\x8dinu delovanja povsem skladno z energetiko.'